**Likumprojekta „Grozījumi Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts “Grozījumi Valsts un pašvaldību institūciju amatpersonu un darbinieku atlīdzības likumā” (turpmāk - likumprojekts) sagatavots, lai izpildītu Ministru kabineta 2016.gada 18.augusta ārkārtas sēdē nolemto (Nr.41, 5.§ 22.punkts) saistībā ar minimālās mēneša darba alga palielināšanu no 370 euro līdz 380 euro un zemāko mēnešalgu izlīdzināšanu ar 2017.gada 1.janvāri, Finanšu ministrijai doto uzdevumu - sagatavot un līdz 2016.gada 1. decembrim iesniegt Ministru kabinetā attiecīgus grozījumus normatīvajos aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Valsts un pašvaldību institūciju amatpersonu un darbinieku atlīdzības likuma (turpmāk – atlīdzības likums) 3.pielikumā ir noteiktas amatpersonu un darbinieku maksimālās mēnešalgas atbilstoši to ieņemamajiem amatiem noteiktajām mēnešalgu grupām.Lai nodrošinātu Ministru kabineta sēdē nolemto saistībā ar minimālās mēneša darba algas palielināšanu ar 2017.gada 1.janvāri, nepieciešams izstrādāt grozījumus atlīdzības likumā, pārskatot un paaugstinot 3.pielikumā noteiktās mēnešalgu skalas zemāko mēnešalgu, tādējādi nodrošinot zemāko mēnešalgu izlīdzināšanu. Šobrīd atlīdzības likumā noteikts, ka valsts vai pašvaldības institūcija tai piešķirto finanšu līdzekļu ietvaros iekšējos normatīvajos aktos, pašvaldības saistošajos noteikumos, darba koplīgumos vai darba līgumos amatpersonām (darbiniekiem) var paredzēt pabalstu līdz 50 procentiem no mēnešalgas vienu reizi kalendāra gadā amatpersonai (darbiniekam), kuras apgādībā ir bērns invalīds līdz 18 gadu vecumam. Lai nodrošinātu sociālo taisnīgumu un viennozīmīgu atlīdzības likuma normu interpretāciju, likumprojekts precizē 3.panta ceturtās daļas 7.punktu, nosakot, ka pabalstu līdz 50 procentiem no mēnešalgas vienu reizi kalendāra gadā amatpersona (darbinieks) ir tiesīga saņemt par katru apgādībā esošu bērnu invalīdu līdz 18 gadu vecumam.Šobrīd atlīdzības likumā noteikts, ka Finanšu un kapitāla tirgus komisijas amatpersonu (darbinieku) mēnešalgu šīs institūcijas reglamentētajā kārtībā nosaka, ņemot vērā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un kompetenču novērtējumu, kā arī finanšu sektorā strādājošo darba samaksu. Finanšu un kapitāla tirgus komisijas amatpersonu (darbinieku) mēnešalga nedrīkst pārsniegt Centrālās statistikas pārvaldes (turpmāk – CSP) oficiālajā statistikas paziņojumā publicēto finanšu un apdrošināšanas jomā strādājošo aizpagājušā gada mēneša vidējās darba samaksas apmēru, kas noapaļots pilnos euro un kam piemērots koeficients 4,95.Ņemot vērā, ka citu neatkarīgo institūciju vadītāju mēnešalgas nosaka konkrētā apmērā - piemērojot CSP rādītājam noteiktu koeficientu, tad, lai nodrošinātu vienotu pieeju, likumprojekts paredz izteikt jaunā redakcijā 13.2 pantu nosakot, ka Finanšu un kapitāla tirgus komisijas priekšsēdētāja mēnešalgu nosaka Centrālās statistikas pārvaldes oficiālajā statistikas paziņojumā publicētajam finanšu un apdrošināšanas jomā strādājošo aizpagājušā gada mēneša vidējās darba samaksas apmēram, kas noapaļots pilnos euro, piemērojot koeficientu 4,95. Savukārt citu Finanšu un kapitāla tirgus komisijas amatpersonu (darbinieku) mēnešalgu šīs institūcijas reglamentētajā kārtībā nosaka komisijas priekšsēdētājs, ņemot vērā konkrētā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un kompetenču novērtējumu, kā arī finanšu sektorā strādājošo darba samaksu.Ministru kabineta 2010.gada 21.jūnija noteikumi Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”, kas izdoti uz atlīdzības likuma 3.panta astotās daļas pamata, nosaka valsts institūciju, valsts dibinātu augstskolu, valsts vai valsts dibinātu augstskolu zinātnisko institūtu, valsts un pašvaldību kapitālsabiedrību, publiski privāto kapitālsabiedrību un kapitālsabiedrību, kurās valsts, pašvaldības vai publiski privātajai kapitālsabiedrībai pieder visas kapitāla daļas, Liepājas speciālās ekonomiskās zonas, ostu un brīvostu pārvalžu un pašvaldību amatpersonu (darbinieku) atlīdzības uzskaites sistēmu (datubāzi), kā arī valsts tiešās pārvaldes iestāžu amatpersonu (darbinieku) personu uzskaites sistēmu (datubāzi).Tādējādi uzskaites sistēmā (datubāzē) šobrīd informāciju iesniedz 584 institūcijas. Lai nodrošinātu administratīvā sloga samazināšanu un optimizētu informācijas apjomu, kas tiek saņemts uzskaites sistēmā (datubāzē), likumprojekts paredz, ka turpmāk Finanšu ministrija informāciju par valsts un pašvaldību kapitālsabiedrību valdes locekļu atlīdzību, izņemot valsts un pašvaldību kapitālsabiedrības vai publiski privātās kapitālsabiedrības, kas noslēgušas līgumu par sniedzamo veselības aprūpes pakalpojumu, un kuras sniedz no valsts vai pašvaldības budžeta apmaksātos veselības aprūpes pakalpojumus, neapkopos, līdz ar to turpmāk informācija datu bāzē būs jāiesniedz 351 institūcijai. Tādējādi 233 institūcijas tiks atbrīvotas no datu iesniegšanas un uzskaites sistēmā (datubāzē) tiks uzkrāta tikai tā informācija, kas šobrīd tiek izmantota finanšu aprēķiniem valsts budžeta izstrādes procesā, kā arī analītiskiem mērķiem.  |
| 3. | Projekta izstrādē iesaistītās institūcijas | Finanšu ministrija, Finanšu un kapitāla tirgus komisija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūciju amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|  | milj. *euro* |
| **Rādītāji** | **2016.gads** | Turpmākie trīs gadi |
| **2017.g.** | **2018.g.** | **2019.g.** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi** | 0 | 0 | **6,898** | **6,898** | **6,898** |
| 1.1. valsts pamatbudžets | 0 | 0 | 1,194 | 1,194 | 1,194 |
| 1.2. valsts speciālais budžets (bez fond.pens.iem) | 0 | 0 | 3,601 | 3,601 | 3,601 |
| 1.3. pašvaldību budžets | 0 | 0 | 2,103 | 2,103 | 2,103 |
| **2. Budžeta izdevumi:** | **0** | **0** | **-4,825** | **-4,825** | **-4,825** |
| 2.1. valsts pamatbudžets | 0 | 0 | -3,079 | -3,079 | -3,079 |
| 2.2. valsts speciālais budžets | 0 | 0 | - | - | - |
| 2.3. pašvaldību budžets  | 0 | 0 | -1,746 | -1,746 | -1,746 |
| **3. Finansiālā ietekme**: | 0 | 0 | **2,073** | **2,073** | **2,073** |
| 3.1. valsts pamatbudžets | 0 | 0 | -1,885 | -1,885 | -1,885 |
| 3.2. speciālais budžets | 0 | 0 | 3,601 | 3,601 | 3,601 |
| 3.3. pašvaldību budžets | 0 | 0 | 0,357 | 0,357 | 0,357 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| **5. Precizēta finansiālā ietekme:** | 0 | 0 | **2,073** | **2,073** | **2,073** |
| 5.1. valsts pamatbudžets | 0 | 0 | -1,885 | -1,885 | -1,885 |
| 5.2. speciālais budžets | 0 | 0 | 3,601 | 3,601 | 3,601 |
| 5.3. pašvaldību budžets | 0 | 0 | 0,357 | 0,357 | 0,357 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):6.1. detalizēts ieņēmumu aprēķins; 6.2. detalizēts izdevumu aprēķins |
| 7. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ņemot vērā likumprojektā paredzēto, līdz 2017.gada 1.janvārim būs nepieciešams izstrādāt grozījumus Ministru kabineta noteikumu 2013.gada 29.janvāra noteikumu Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” 2. un 3.pielikumā. Līdz 2017.gada 1.oktobrim būs jāpārizdod Ministru kabineta 2010.gada 21.jūnija noteikumi Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības aktivitātes netika organizētas, taču likumprojekts pozitīvi ietekmēs tos valsts un pašvaldību budžeta iestāžu nodarbinātos, kuriem atbilstoši atlīdzības likuma 3.pielikumam noteikta 1.mēnešalgu grupa.  |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija |  Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas |  Valsts un pašvaldību institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar |
| 6. | Cita informācija | Nav |

Finanšu ministre D.Reizniece – Ozola

14.09.2016 14:06

1 178

I.Artemjeva, 67095599

Ineta.Artemjeva@fm.gov.lv